tomron87/hebrew-wikipedia-sentences-corpus huggingface dataset:
נתגלתה סירה מול אשקלון ודבור 854 ניגש וזיהה אותה כתמימה.
משם בכיוון צפון מערב התגלתה סירה מהירה נעה אל החוף בקורס צפון מזרחי.
תחנת המכ"ם בבסיס אשדוד לא גילתה את המטרה.
המסקנה הראשונית הייתה שזו סירת מחבלים חלק מהמתקפה.
סלומון פנה אחריה והדבור המהיר החל להשיג את הסירה.
דרש ממנה לעצור תוך כדי ירי באוויר.
כאשר עצרה התברר שהיו אלה שני חבר'ה שיצאו מנמל אשדוד לשיט וכך נמנעה טעות בזיהוי שכמעט והייתה קטלנית.
מטוס קרנף נשלח לסיור רחוק ואח"י קוממיות ואח"י תרשיש (סער 4) יצאו לסיור ארוך במגמה לאתר את האונייה שהורידה את הסירות.
בשעה 15:15 גילה הקרנף 80 מיל ימי אונייה חשודה צפונית לפורט סעיד.
אח"י קוממיות ניגשה לזיהוי אך התברר שזו אינה האונייה המבוקשת.
בצהרים גילה מטוס סיור ימי שחף זוג סירות נטושות כ-25 מיל ימי מערבית לתל אביב.
אח"י יפו (סער 4) שחיפשה באזור הגיעה וזיהתה שתי סירות מרוץ דומות לסירה שנתפסה בבוקר בגעש כשהן עמוסות באמצעי לחימה.
צוות ילת"ם לסילוק פצצות הגיע עם מסוק יסעור.
אחת מהסירות שקעה והשנייה נבדקה, נמצא שאיננה ממולכדת ונגררה לבסיס אשדוד.
האונייה המובילה שזהותה הוסתרה בהצלחה הייתה כנראה אוניית סוחר לובית שהופעלה על ידי אנשי צי לוביים.
המחבלים שנתפסו לא ידעו או תודרכו לספק פרטים כוזבים.
נמסרו שמות שונים "Tiny Star" או "Seven Star" או "אנטרטין" או "סיזירוס" שהניפה דגל של פנמה או דגל טורקי.
על כל פנים האונייה הייתה מספיק גדולה לשאת עליה שש סירות ומצוידת במנופים חזקים להוריד אותם בלב ים.
תקיפת המחבלים תוזמנה לכינוס הליגה הערבית בבגדד.
כישלון התקיפה הרגיז את מנהיג לוב מועמר קדאפי שתמך סייע ואפשר את הפעילות מארצו.
הפלסטינים הציגו כישלון מבצעי כהצלחה ואף טענו שהמחבלים שנתפסו לפחות מימשו את זכות השיבה לארץ ישראל.
מאמרים בעיתונות הערבית פיארו את התוקפים.
הידיעה ששגרירות ארצות הברית בתל אביב הייתה בין יעדי המתקפה גרמה לרוגז זמני בין ארצות הברית לארגון השחרור הפלסטיני.
שגריר מצרים בישראל מוחמד בסיוני העביר מידע כי יאסר ערפאת טען שלא ידע על הפיגוע המתרחש.
בצה"ל בירכו על סיכול הפיגוע.
לאחר האירוע נערכו תחקירים ביחידות המשתתפות.